गोर के जनम 31 मार्च 1948 के वाशिंगटन, डी. सी. में भइल आ ई 18 बरिस ले टेनेसी के सीनेटर रहे वाला अल्बर्ट गोर सीनियर के दू गो बेटा लोग में दुसरा रहलें। इनके महतारी पाउलिन लाफोन गोर वेंडरबेट यूनिवर्सिटी के ला कालेज से ग्रेजुएट होखे वाली कुछ शुरूआती औरतन में से एक रहली। गोर के परिवार स्कॉटलेंडी-आयरलेंडी मूल के हवे आ इनके पुरखा लोग 17वी-सदी के बीच में अमेरिका आइल लोग आ पहिले वर्जीनिया में बसल आ बाद रिवोल्यूशनरी जुद्ध के जमाना में टेनेसी में आ के बस गइल। इनके बड़ बहिन नैन्सी के मौत फेफड़ा के कैंसर से भइल।